kardosdrur/scandi-wiki huggingface dataset:
Marie-Thérèse Reboul

Marie-Thérèse Reboul, gift Vien, ofte kaldet Madame Vien (født 26. februar 1738 i Paris, død 4. januar 1806 i samme by) var en fransk maler og kobberstikker, gift med Joseph-Marie Vien og mor til Joseph-Marie Vien den yngre.

I 1757 ægtede hun maleren Joseph-Marie Vien, som var 22 år ældre end hende. 1800-tals-kilder anfører, at hun blev oplært som maler af sin husbond, men Joseph-Marie Viens selvbiografi nævner intet derom. Måske var hun elev af Madeleine Françoise Basseporte.

Før sit giftermål vides det, at Reboul stak plader i kobber til værket Sénégal: Coquillages (1757) af den franske naturforsker Michel Adanson samt til Dissertation sur le papyrus (1758) af den franske antikvar grev Anne Claude de Caylus.

I 1757 blev Madame Vien optaget som medlem af Académie royale de peinture et de sculpture, og dermed var hun én ud af kun femten kvinder, som blev fuldbyrdige medlemmer af kunstakademiet i dets 145-årige levetid. Før hende var der gået 37 år, siden en kvinde sidst var blevet medlem (Rosalba Carriera). Madame Viens mand var en prominent person på akademiet, hvilket sikkert har lettet hendes adkomst til institutionen.

I sin samtid blev Madame Vien beskrevet som "a painter of miniatures and gouaches specializing in flowers, butterflies and birds." Blandt hendes værker ses malerier af en høne med kyllinger, en tårnfalk, der slår en mindre ful ihjel, en gylden fasan fra Kina, en rugende due samt en rovfugl, som efterstræber en sommerfugl. Adskillige af hendes værker blev købt af Katharina den Store.

Kilder 
 
 Hottle, Andrew D. (2014). "Present but Absent: The Art and Life of Madame Vien". Southeastern College Art Conference Review. 16 (4): 424–442.

Malere fra Frankrig
Kobberstikkere fra Frankrig
Personer fra Paris
Miniaturmalere
Franskmænd i 1700-tallet
Franskmænd i 1800-tallet
Medlemmer af Académie royale de peinture et de sculpture
Jón Þorláksson á Bægisá

Jón Þorláksson á Bægisá (født 1744 i Seládalur i Arnarfjörður, død 21 oktober 1819) var en islandsk præst, forfatter og oversætter. Han oversatte blandt andet Christian Braunmann Tullin, John Milton og Alexander Pope til islandsk.

Jón dimitterede fra Skálholt lærde skole 1763 og blev sognepræst i Saurbær i Dalasýsla 1768 og 1788 i Bægisá i Eyjafjarðarsýsla, hvor han virkede frem til sin død. Han måtte kæmpe med fattigdom ("armod er min livsledsagerske", skrev han), men modtog mod slutningen af sit liv en form for digterløn fra velgørere i England for sin oversættervirksomhed.

Jón betragtes som Islands fremmeste digter i tiden omkring 1800. Han skrev et utal af alle slags digte og salmer. Hans digte er udgivet i to bind, Ljóðabók (København 1842–43 med en biografi af Jón Sigurðsson). Ikke mindre kendt er han som oversætter af udenlandsk poesi, en af Islands første oversættere. Hans oversættelser var i samtiden meget kendte og læste.

Oversættelser 
 Christian Braunmann Tullins digte (Rapsø 1774)
 Alexander Popes Essay on Man- "Tilraun um manninn" (Leirárgarðar 1798),
 John Miltons Paradise Lost - "Paradisar missir" (Købehavn 1828)
 Friedrich Gottlieb Klopstocks Messiade - "Messias" (København 1838).

Kilder 
 Jón R. Hjálmarsson: Með þjóðskjáldum við þjóðveginn. Reykjavík 2004, s. 80–84
 Kristján Eiríksson og Sigurborg Hilmarsdóttir: Bókastóð. Ágrip af íslenskri bókmenntasögu. Reykjavík, 1999, s. 83

 

Forfattere fra Island
Præster fra Island
Oversættere fra Island
De Otte (teatertrup)

De Otte var et dansk skuespillerensemble, som i 1905 brød ud af Dagmarteatret med planer om at etablere deres eget teater i Grønnegade i København (den nuværende bygning på adressen Gammel Mønt 4 er baseret på Johan Nielsens oprindelige arkitekttegninger til det forliste skuespilhus). De turnerede i Norge og Sverige i sæsonen 1905-06 med blandt andet opførelser af Kameliadamen og Alexander den Store. Truppen opløstes i juni 1906, efter at justitsminister P.A. Alberti i februar 1906 afviste deres ansøgning om en teaterbevilling.

Oprindelige medlemmer 
 Jacob Jacobsen (kunstnerisk leder)
 William Norrie (økonomichef)
 Anna Larssen Bjørner (dengang Anna Larssen)
 Emmanuel Larsen
 Olivia Norrie (dengang Olivia Jacobsen)
 Johannes Poulsen
 Albrecht Schmidt
 Emma Wiehe
 Jacques Wiehe

Senere tilknyttede turnédeltagere 
 Marie Dinesen
 Robert Dinesen
 Peter Fjelstrup 
 Knud Lumbye
 Marie Niedermann
 Asta Nielsen
 Mimi Gade (dengang Mimi Mikkelsen)
 Robert Schmidt 
 Valdemar Willumsen

Referencer

Eksterne henvisninger 
 Peter Elfelts filmoptagelse af De Otte i Christiania (Oslo) 1905 på DR Bonanza

Teaterskuespillere fra Danmark
Grupper
Lagrenée

Lagrenée var en fransk kunstnerslægt.

Louis-Jean-François Lagrenée (1724-1805, "Lagrenée den ældre") var en fransk historiemaler, professor ved akademiet og direktør for det franske akademi i Rom. Hans bror, Jean-Jacques Lagrenée (1740-1821, "Lagrenée den yngre"), var elev af den foregående, lavede udkast til porcelæn, malede loftsfresker og blev professor ved akademiet. Anthelme-François Lagrenée (1774-1832) var søn af Louis-Jean-François Lagrenée og gjorde karriere som maler i Rusland. Han var især dyremaler.

Kilder 
 

 
Slægter fra Frankrig
Kunstnerslægter
Anthelme-François Lagrenée

Anthelme-François Lagrenée (født 1774 i Paris, død 1832 i samme by) var en fransk maler.

Han var søn af Louis-Jean-François Lagrenée, elev af François-André Vincent, malede under et ophold i Rusland i 1823 portrætter for kejser Alexander. Ellers var dyremaleri af heste hans specialitet. På sine senere dage dyrkede han fortrinsvis miniaturmaleriet.

Lagrenée udstillede på Parisersalonen fra 1799 til 1831. Han døde i Paris af kolera.

Kilder 
 

Anthelme-Francois
Malere fra Frankrig
Miniaturmalere
Dyremalere
Portrætmalere
Franskmænd i 1700-tallet
Franskmænd i 1800-tallet
Personer fra Paris
Louis-Jean-François Lagrenée

Louis-Jean-François Lagrenée (født 30. december 1724 i Paris, død 19. juni 1805 i samme by) var en fransk historiemaler fra rokokotiden, bror til Jean-Jacques Lagrenée og far til Anthelme-François Lagrenée. Han malede primært mytologiske scenerier i en stil beslægtet med François Bouchers.

Han var elev af Carle van Loo, blev 1749 indehaver af Rom-prisen (på værket Josef tolker Faraos drøm, som er gået tabt), vendte i 1753 hjem fra sit ophold i Rom, blev 1755 medlem af og 1758 professor ved Académie royale de peinture et de sculpture, virkede nogle år som hofmaler for kejserinde Elisabeth og direktør for Det kejserlige kunstakademi i Sankt Petersborg, fra 1781 som direktør for Det Franske Akademi i Rom og endte, efter adskillige genvordigheder i revolutionsårene, som rektor for École des Beaux-Arts i Paris og konservator ved Louvre.

Den 15. juli 1804 blev han udnævnt til Ridder af Æreslegionen af kejser Napoleon.

Talrige arbejder af Lagrenée findes i franske museer, i Louvre-samlingen Retfærdighed og nåde og Dejaneiras rov, et portræt af den russiske kejserinde Elisabeth i museet i Douai, nogle værker i Nationalmuseum i Stockholm. Han raderede også.

Kilder 
 

Louis-Jean-Francois
Malere fra Frankrig
Rokokomalere
Historiemalere
Franskmænd i 1700-tallet
Franskmænd i 1800-tallet
Personer fra Paris
Medlemmer af Académie royale de peinture et de sculpture
Hofmalere fra Rusland
Raderere fra Frankrig
Museumsfolk fra Frankrig
Riddere af Æreslegionen
Modtagere af Prix de Rome for maleri
Markedsclearing

Markedsclearing betegner den situation, hvor udbuddet på et marked er lig med efterspørgslen. Markedsmekanismen, dvs. prisdannelsen på markedet, vil i en række tilfælde sikre markedsclearing, idet prisen vil ændre sig, hvis der er en tendens til, at udbuddet enten er større eller mindre end efterspørgslen, og dermed udligne forskellen. Man siger i det tilfælde, at prisen "clearer" markedet.

Markedsclearing er dermed et eksempel på en markedsligevægt, men er ikke synonymt hermed, idet der også kan forekomme markedsligevægte, hvor der ikke er markedsclearing. Det vil afhænge af markedsforholdene. Hvis der er fuldkommen konkurrence på et marked, vil ligevægten på dette marked altid indebære, at der også er markedsclearing, men i forskellige modeller med ufuldkommen konkurrence og forskellige former for markedsfejl vil udbud og efterspørgsel ikke nødvendigvis være lige store i den ligevægt, der fremkommer på markedet. I økonomiske modeller for arbejdsmarkedet, der forklarer, hvordan arbejdsløshed kan opstå, vil der eksempelvis ikke være markedsclearing, idet (ufrivillig) ledighed netop er et udtryk for, at udbuddet af arbejdskraft overstiger efterspørgslen efter arbejdskraften. Denne tilstand kan godt være en ligevægtssituation i eksempelvis en model med monopolfagforeninger eller en effektivitetslønmodel.

Kilder 

Mikroøkonomi
Jean-Jacques Lagrenée

Jean-Jacques Lagrenée (født 18. september 1739 i Paris, død 13. februar 1821 i samme by) var en fransk historiemaler fra den gryende klassicisme, bror til Louis-Jean-François Lagrenée.

Han opholdt sig sammen med broderen i Rusland fra 1760 til 1762, vandt Prix de Rome og virkede senere i Rom ved Det Franske Akademi 1763 til 1768 og ved Sèvres' Porcelænsfabrik Han blev agréeret ved Académie royale de peinture et de sculpture i 1769 og udstillede regelmæssigt på Parisersalonen fra 1771 til 1804. Et loftsmaleri Vinteren i Louvres Apollo-galleri skaffede ham 1775 værdigheden som medlem af Akademiet; senere udnævntes han til professor ved samme. I Louvre findes hans Melankoli. Han udførte mange raderinger.

Kilder 
 

Jean-Jacques
Malere fra Frankrig
Historiemalere
Klassicistiske malere
Franskmænd i 1700-tallet
Franskmænd i 1800-tallet
Personer fra Paris
Medlemmer af Académie royale de peinture et de sculpture
Raderere fra Frankrig
Modtagere af Prix de Rome for maleri
Jonas Andersen

Jonas Andersen (født den 24. november 1999) er en dansk fodboldspiller, der spiller for Vejle Boldklub.

Karriere

Vejle Boldklub
Jonas Andersen fik pludseligt sit gennembrud i Vejle Boldklub, da han kom tilbage til klubben efter et år på efterskole. Han begyndte sin tid som U19-spiller på klubbens andethold, men kom i forårssæsonen på på U19-ligaholdet og endte 2016/2017-sæsonen i U19 Ligaen som topscorer i klubben med syv mål. 

I sommeren 2017 blev Andersen rykket op i førsteholdstruppen til trods for, at han endnu ikke var seniorspiller. Han fik ligeledes en to-årig kontrakt. Den 6. august 2017 debuterede Andersen på klubbens førstehold mod Nykøbing FC, da han kom på banen i det 90. minut i stedet for Dominic Vinicius i en kamp, som VB vandt 4-1. Han scorede sit første mål for klubben i pokalkampen mod Allesø GF tre dage senere, da han bragte VB foran 2-0. Han spillede hele kampen, som klubben vandt 3-0.

International karriere 
Jonas Andersen har repræsenteret de danske ungdomslandshold på både U18 og U19-niveau. Han debuterede på U18-landsholdet den 8. juni 2017 mod Grækenland. Tre dage senere scorede han sit første landskampsmål i en 5-2-sejr - ligeledes mod Grækenland.

Referencer

Eksterne henvisninger 

Fodboldspillere fra Danmark
Fodboldspillere fra Vejle Boldklub
Julija Dumanska

Julija Dumanska (født 15. august 1996 i Horodenka, Ukraine) er en rumænsk håndboldspiller som spiller for CS Gloria Bistrița-Năsăud og Rumæniens kvindehåndboldlandshold.

Referencer 

Håndboldspillere fra Rumænien
Håndboldspillere fra SCM Râmnicu Vâlcea
Montenegrinsk Førsteliga i håndbold (kvinder)

Montenegrinsk Førsteliga i håndbold er kvindernes toprække i håndbold i Montenegro.

ŽRK Budućnost Podgorica, har vundet ligaen hvert år siden 2006.

Liste over vindere

Eksterne henvisninger 
 Det Montenegrinske håndboldforbund   

Førsteliga i håndbold (kvinder)
René Théodore Berthon

René Théodore Berthon (født 17. juli 1776 i Tours, død 7. april 1859 i Paris) var en fransk historiemaler og portrætmaler. Han var far til malerne George Théodore Berthon og Sidonie Berthon.

Berthon var elev af Jacques-Louis David og malede historiske og bibelske motiver samt slagscener og portrætter. De var habilt udførte, ikke bemærkelsesværdige, men gav Berthon et vist ry under det første franske kejserdømme og under restaurationen. Han er godt repræsenteret på Musée de Versailles.

Udvalgte værker 

Slagmaleri:
 Overgivelsen af Ulm (1806, Musée de Versailles)
 Oberst Rampon, anfører for 32. demi-brigade, forsvarer Monte-Leginos reduit den 10. april 1796 (1812, Musée de Versailles)
 Philippe Villiers de L'Isle-Adam, Stormester af Malteserordenen, indtager Malta i 1530 (1839, Musée de Versailles)
Historiemaleri:
 Angelica og Medoros afsked (ca. 1810, privatsamling)
 David får Sauls tilladelse til at kæmpe imod Goliat (1822, Musée des beaux-arts de Caen),
 Hertugen af Berrys indtog i Caen (1824, Musée des beaux-arts de Caen)
 Den hellige Katharinas bryllup (1842)
Samtidige motiver:
 Efter slaget ved Jena modtager Napoleon på Byslottet i Berlin en deputation fra Senatet (1808, Musée de Versailles)
Portrætter:
 Madame d'Arjuzon (udstillet på Salonen i 1801, Galerie Didier Aaron, Paris)
 Gustaf Mauritz Armfelt, Johan Fredrik Aminoff og Johan Albrekt Ehrenström (1804, Nationalmuseum, Stockholm)
 Marineminister, viceadmiral Denis, duc Decrès (1806, Musée de Versailles)
 Sydney, Lady Morgan (1818, National Gallery of Ireland)
 Barneportræt af Anatole Demidoff som Cupido (ca. 1818)
 Louis Duchanoy på jagt (1826, privatsamling)
 Joseph Fouché, duc d'Otrante (kopi efter portræt fra 1809 af Claude-Marie Dubufe, Musée de Versailles)
 Pauline Bonaparte

Kilder 
 Bryan, Michael (1886). "Berthon, René Théodore". In: Graves, Robert Edmund. Bryan's Dictionary of Painters and Engravers (A–K). I (3rd ed.). London: George Bell & Sons.

Personer fra Tours
Malere fra Frankrig
Historiemalere
Slagmalere
Portrætmalere
Franskmænd i 1800-tallet
Félix Wielemans

Félix Maximilien Eugène Wielemans (født 10. januar 1863 i Gent, død 5. januar 1917 i Houtem) var en belgisk officer.

Han blev officer i fodfolket 1881 og var ved 1. verdenskrigs begyndelse oberst. Han ansattes i generalstaben og blev som generalstabschef hos kong Albert til sin død den egentlige leder af operationerne. Wielemans udviste stor dygtighed også som organisator. Han blev generalmajor 1915 og generalløjtnant 1916. Han døde i 1917 af lungebetændelse.

Kilder 
 

Generaler fra Belgien
Personer fra Gent
Belgiens militære personel i 1. verdenskrig
Kommandører af Æreslegionen
Sekundærrute 475

Sekundærrute 475 forløber fra Primærrute 30 ved Starup/Tofterup til Hjerting ved Esbjerg. Den går lige syd om Varde og krydser her Primærrute 11 og 12, som på dette sted har et fælles forløb. I en rundkørsel sydvest for Varde møder den sekundærrute 431.

Kilder 

475
Once in a Lifetime (Runrig-album)

Once In A Lifetime er det første livealbum fra den skotske keltiske rockband Runrig. Det blev udgivet i 1998.

I en anmeldelse på AllMusic blev det kaldt et af de bedste livealbums nogensinde: "Det fanger bandets bedste milieu - live - Once In A Lifetime er  muligvis et af de ti bedste livealbums nogensinde, hvis en test af livealbums er effekten et band har på sit publikum på denne aften. Alternativt spændende og rørende, dets højdepunkt er udgaven af "Loch Lomond", der skal høres før man tror det."

Spor 
 "Dance Called America" – 5:08
 "Protect And Survive" – 4:16
 "Chì Mi'n Geamhradh" (I See The Winter) – 4:09
 "Rocket To The Moon" – 5:01
 "Going Hom"e – 4:20
 "Cnoc Na Fèille" (The Hill At The Market Stance) – 5:23
 "'S Tu Mo Leannan" (You Are My Love) / Nightfall On Marsco – 3:26
 "Skye" – 6:03
 "Loch Lomond" – 6:24
 "Hearts Of Olden Glory" – 2:14

Personel 
Iain Bayne: trommer
Malcolm Jones: elektrisk guitar, vokal
Calum Macdonald: percussion, vokal
Rory Macdonald: vokal, basguitar
Donnie Munro: Forsanger, akustisk guitar
Peter Wishart: keyboard

Referencer

Eksterne henvisninger 
 Once in a Lifetime på Discogs

Runrig-livealbum
Livealbum fra 1988
LGBT-rettigheder i Danmark

Lesbiske, bøsser, biseksuelle og transkønnede (LGBT) personers rettigheder i Danmark er nogle af de mest vidtgående i verden.

Seksuel samkvem mellem personer af samme køn blev legaliseret i 1933, og siden 1977 har den seksuelle lavalder været 15 år, uanset seksuel orientering eller køn. Danmark var det første land i verden til at yde juridisk anerkendelse af forhold mellem personer af samme køn i form af registreret partnerskab i 1989. 7. juni 2012 blev partnerskabsloven erstattet af en ny, kønsneutral ægteskabslovgivning, der trådte i kraft den 15. juni 2012. Danmark anerkender desuden samkønnede ægteskaber indgået i andre lande. Forskelsbehandling på grund af seksuel orientering blev helt forbudt i 2004. Danmark har siden 2010 tilladt par af samme køn at adoptere. Tidligere var det kun muligt at stedbarnsadoptere og rettighederne for at blive værge for ikke-biologiske forældre var begrænsede. Bøsser, lesbiske og biseksuelle har også lov til at tjene åbent i militæret.

Sammen med de andre skandinaviske lande er Danmark et af de mest socialt frisindede lande i verden. Meningsmålinger viser, at et stort flertal af danskerne støtter kønsneutralt ægteskab og adoption for LGBT-personer. København bliver ofte beskrevet som af de mest imødekommende byer for LGBT-personer i verden, og bl.a. den årlige Pride-parade er kendt i udlandet. 

Rigsfællesskabet indbefatter også Grønland og Færøerne, som generelt er mere socialt konservative. Men Grønland legaliserede kønsneutralt ægteskab i 2016 og siden 2017 har samkønnede par kunnet blive borgerligt viede på Færøerne.

Referencer 

LGBT-rettigheder
Paris-Nice 2018

Paris-Nice 2018 var den 76. udgave af cykelløbet Paris-Nice. Det franske etapeløb var det sjette arrangement på UCI's World Tour-kalender i 2018 og blev arrangeret mellem 4. og 11. marts 2018. Den samlede vinder af løbet blev spanske Marc Soler fra .

Hold og ryttere

Danske ryttere 
 Michael Mørkøv kørte for 
 Christopher Juul-Jensen kørte for 
 Jakob Fuglsang kørte for 
 Magnus Cort kørte for 
 Michael Valgren kørte for 
 Lars Bak kørte for 
 Matti Breschel kørte for

Etaperne

1. etape

2. etape

3. etape

4. etape

5. etape

6. etape

7. etape

8. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 Officielle hjemmeside 
 

2018
UCI World Tour 2018
Strade Bianche 2018

Strade Bianche 2018 var den 12. udgave af cykelløbet Strade Bianche. Det var det femte arrangement på UCI's World Tour-kalender i 2018 og blev arrangeret 3. marts 2018. Løbet blev vundet af belgiske Tiesj Benoot fra .

Hold og ryttere

Danske ryttere
Mads Würtz Schmidt kørte for 
Søren Kragh Andersen kørte for 
Mads Pedersen kørte for

Resultater

Eksterne henvisninger

2018
UCI World Tour 2018
Setmana Ciclista Valenciana 2018

2. udgave af Setmana Ciclista Valenciana fandt sted fra den 22. februar til 25. februar 2018. Løbet var af UCI klassificeret som 2.2. Den samlede vinder af løbet blev britiske Hannah Barnes fra Canyon-SRAM Racing.

Hold og ryttere

Danske ryttere 
 Cecilie Uttrup Ludwig kørte for 
 Emma Norsgaard Jørgensen kørte for

Etaperne

Løbet

1. etape

2. etape

3. etape

4. etape

Resultater

Samlede stilling

Bjergkonkurrencen

Sprintkonkurrencen

Ungdomskonkurrencen

Eksterne henvisninger 

2018
Cykelløb i 2018
Omloop Het Nieuwsblad for kvinder 2018

Omloop Het Nieuwsblad for kvinder 2018 var den 13. udgave af cykelløbet Omloop Het Nieuwsblad. Løbet var en del af den internationale UCI-kalender for damer og blev arrangeret 24. februar 2018. Det blev vundet af danske Christina Siggaard fra Team Virtu Cycling Women.

Hold og ryttere

Danske ryttere 
 Trine Holmsgaard kørte for Experza-Footlogix
 Julie Leth kørte for Wiggle High5
 Christina Siggaard kørte for Team Virtu Cycling Women
 Louise Norman Hansen kørte for Team Virtu Cycling Women

Resultater

Eksterne henvisninger 
 

2018
Cykelløb i 2018
Preben Devantier

Preben Devantier (født i 1942 i Svendborg) er dansk musiker og trommeslager. Han har spillet både i Melvis & His Gentlemen og hos Peter Belli & Les Rivals. Han er dog mest kendt for sin tid som trommeslager i syre-rockbandet Steppeulvene fra 1967 til 1970. Efter Steppeulvene spillede han i forskellige andre grupper heriblandt i Seirups Hey Joes Ballonrute, Sylvesters Jukebox og Heste beste.

Referencer

Eksterne henvisninger 
 Kort biografi på steppeulvene.com

Personer fra Svendborg 
Trommeslagere fra Danmark
Steppeulvene
Tirreno-Adriatico 2018

Tirreno-Adriatico 2018 var den 53. udgave af cykelløbet Tirreno-Adriatico. Det italienske etapeløb var det syvende arrangement på UCI's World Tour-kalender i 2018 og blev arrangeret mellem 7. og 13. marts 2018. Den samlede vinder af løbet blev polske Michał Kwiatkowski fra .

Hold og ryttere

Danske ryttere 
 Søren Kragh Andersen kører for 
 Mads Pedersen kører for

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 Officielle hjemmeside 
 

2018
UCI World Tour 2018
Milano-Sanremo 2018

Milano-Sanremo 2018 var den 109. udgave af cykelløbet Milano-Sanremo. Det var det ottende arrangement på UCI's World Tour-kalender i 2018 og blev arrangeret 17. marts 2018. Vinderen af løbet blev Vincenzo Nibali fra Bahrain Merida. Magnus Cort fra Astana blev nummer 8 og Matti Breschel fra  blev nummer 12.

Hold og ryttere

Danske ryttere
Magnus Cort kørte for 
Michael Valgren kørte for 
Lars Bak kørte for 
Christopher Juul-Jensen kørte for 
Matti Breschel kørte for

Resultater

Eksterne henvisninger

2018
UCI World Tour 2018
Mads Lauritsen

Mads Lauritsen (født den 14. april 1993) er en dansk fodboldspiller, der spiller for Viborg FF.

Karriere

Viborg FF
Mads Lauritsen fik sin seniordebut som 18-årig, da han den 12. august 2011 kom på banen til de sidste tre minutter af første spillerunde i 1. division mod Vendsyssel FF. Lauritsen fik yderligere et indhop i sæsonen, mens han i den efterfølgende sæson kun fik en enkelt kamp. Han sad dog på bænken i 24 kampe for Viborg FF, der vandt rækken og rykkede op i Superligaen.

Thisted FC
I sommeren 2013 skiftede Lauritsen derfor til Thisted FC i 2. division (fodbold). Her spillede han i fire sæsoner. I sin sidste sæson i klubben var han i 2016/2017 med til at rykke op i 1. division. Han nåede at spille fem kampe for klubben i den efterfølgende sæson i 1. division og scorede i sin sidste kamp for klubben.

Vejle Boldklub
Den 30. august 2017 offentliggjorde Vejle Boldklub, at klubben havde købt Lauritsen og skrevet kontrakt med ham gældende til den 31. december 2019. Lauritsen fik sin debut den 10. september 2017, da han kom på banen til de sidste 30 minutter i udebaneopgøret mod Vendsyssel FF.

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra Thisted FC
Hjort Knudsen

Hjort Knudsen A/S er en dansk familieejet møbelvirksomhed, startet i 1973 af Ina og Arne Hjort Knudsen. 

Siden år 2000 har ejerskab og ledelse været placeret i næste generation ved Ellen og Klaus Hjort Knudsen. Hovedsædet ligger i Vestjylland i nærheden af Billund

Hjort Knudsen er i dag leverandør af polstermøbler til møbelbutikker i Danmark, Sverige og Norge, og Hjort Knudsen har salgskontorer i alle tre lande. Derudover sælger Hjort Knudsen også i Holland, Tyskland, Frankrig og Schweiz. Virksomheden omsætter for over 500 mio. kr. 

Hjort Knudsens produktionssteder er placeret i Europa og virksomheden har 100% ejerskabet over disse. Hjort Knudsen beskæftiger samlet set mere end 2000 medarbejdere

Udover polstermøbler producerer Hjort Knudsen også træmøbler.

Referencer 

Møbelproducenter i Danmark
Etableret i 1973
Bobslæde under vinter-OL 2018

Bobslæde under vinter-OL 2018 blev holdt på Alpensia Sliding Centre nær Pyeongchang, Sydkorea. Konkurrencerne i bobslæde blev afholdt i perioden 18. februar til 25. februar.

Konkurrenceoversigt 
Følgene er en oversigt over konkurrencerne i bobslæde.
Alle tider er i lokaltid (UTC+9).

Medaljeoversigt

Medaljetabel

Medaljevindere

Referencer 

 
Sportsgrene under vinter-OL 2018